Document ID: 32010R0411

32010R0411
L 118/10
SLUŽBENI LIST EUROPSKE UNIJE
10.05.2010.
UREDBA KOMISIJE (EU) br. 411/2010
od 10. svibnja 2010.
o izmjeni Uredbe Vijeća (EZ) br. 194/2008 o produljenju i pooštravanju mjera ograničavanja u pogledu Burme/Mjanmara
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 194/2008 od 25. veljače 2008. o produljenju i pooštravanju mjera ograničavanja u pogledu Burme/Mjanmara i stavljanju izvan snage Uredbe (EZ) br. 817/2006 (1), a posebno njezin članak 18. stavak 1. točku (b),
budući da:
(1)
U Prilogu VI. Uredbi (EZ) br. 194/2008 navodi se popis osoba, skupina i subjekata na koje se odnosi zamrzavanje financijskih sredstava i gospodarskih izvora sukladno toj Uredbi.
(2)
U Prilogu VII. Uredbi (EZ) br. 194/2008 navodi se popis poduzeća u vlasništvu ili pod kontrolom Vlade Burme/Mjanmara ili njezinih članova ili s njima povezanih osoba, koji podliježu ograničenjima ulaganja sukladno toj Uredbi.
(3)
Odluka Vijeća 2010/232/ZVSP od 26. travnja 2010. (2) u svojim prilozima II. i III. utvrđuje fizičke i pravne osobe na koje treba primijeniti ograničenja kako je predviđeno u članku 10. te Odluke, a na temelju Uredbe (EZ) br. 194/2008 ta se Odluka provodi u mjeri u kojoj je potrebno djelovanje na razini Unije. Priloge VI. i VII. Uredbi (EZ) br. 194/2008 trebalo bi stoga na odgovarajući način izmijeniti.
(4)
Kako bi se osigurala učinkovitost mjera predviđenih u ovoj Uredbi, ova bi Uredba trebala stupiti na snagu na dan objave,
DONIJELA JE OVU UREDBU:
Članak 1.
1. Prilog VI. Uredbi (EZ) br. 194/2008 zamjenjuje se tekstom iz Priloga I. ovoj Uredbi.
2. Prilog VII. Uredbi (EZ) br. 194/2008 zamjenjuje se tekstom iz Priloga II. ovoj Uredbi.
Članak 2.
Ova Uredba stupa na snagu na dan objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. svibnja 2010.

Labels: 11
5
3
18
15